rejauldu/bengali-wikipedia huggingface dataset:
শেখ খলিফা বিন জায়েদ বিন সুলতান আল নাহিয়ান ( ৭ সেপ্টেম্বর ১৯৪৮ – ১৩ মে ২০২২) ছিলেন একাধারে সংযুক্ত আরব আমিরাতের রাষ্ট্রপতি বা রইস, আবুধাবির আমীর এবং রাষ্ট্রীয় সামরিক বাহিনীর প্রধান। একজন প্রখ্যাত দানবীর খলিফা বিন জায়েদ বিন সুলতান আল নাহিয়ান নিজের সম্পদ হতে দুঃস্থ্যদের সহায়তায় ৪৬০ মিলিয়ন মার্কিন ডলারেরও অধিক ব্যয় করেছেন।Zayed Day: A celebration of philanthropy  তিনি দুবাইয়ের আমীর পদে আসীন হন ২০০৪ সালে। অতপর, তার পিতা জায়েদ বিন সুলতান আল নাহিয়ানের মৃত্যু হলে তিনি এ সংযুক্ত রাষ্ট্রের প্রধান হিসাবে দায়িত্বভার গ্রহণ করেন। ইতিপূর্বে যুবরাজ থাকাকালে তার পিতা অসুস্থ্যতার কারণে ১৯৯০ সালের শেষ দিক হতেও তিনি রাষ্ট্রপ্রধানের ন্যায় দায়িত্ব পালন করেন। তিনি আবুধাবী ইনভেষ্টমেন্ট অথরিটিরও চেয়ারম্যান হিসাবে দায়িত্বের নিয়োজিত রয়েছেন যা ৬০০ বিলিয়ন মার্কিন ডলার বা ততোধিক সমূল্যের সম্পদের ব্যবস্থাপনা করে থাকে। ধারণা করা হয় যে, অত্র আল নাহিয়ান পরিবারের মোট সম্পদের পরিমাণ প্রায় ১৫০ বিলিয়ন মার্কিন ডলার।   প্রারম্ভিক জীবন  খলিফা ১৯৪৮ সালের ৭ সেপ্টেম্বর চুক্তিবদ্ধ রাষ্ট্রের (বর্তমান আবুধাবির) আল আইন শহরের কস্‌র আল-মুওয়াইজি'তে জন্মগ্রহণ করেন। তিনি ছিলেন জায়েদ বিন সুলতান আল নাহিয়ান ও হাসসা বিনতে মুহাম্মদ আল নাহিয়ানের বড় ছেলে। তিনি রয়্যাল মিলিটারি অ্যাকাডেমি স্যান্ডার্সের শিক্ষার্থী ছিলেন।   মৃত্যু  শেখ খলিফা ২০২২ সালের ১৩ মে, ৭৩ বছর বয়সে মৃত্যুবরণ করেন। তার মৃত্যুতে সংযুক্ত আরব আমিরাতে ৩ দিনের সাধারণ ছুটি সহ মোট ৪০ দিনের রাষ্ট্রীয় শোক ঘোষণা করা হয়, যাতে জাতীয় পতাকা অর্ধনমিত রাখা হবে।  আমিরাতের পাশাপাশি আরও বেশ কিছু রাষ্ট্রে শোক পালনের ঘোষণা দেওয়া হয়েছে। জর্ডান ও কুয়েত ৪০ দিনের রাষ্ট্রীয় শোক পালনের সিদ্ধান্ত নিয়েছে। বাহরাইন, লেবানন, ওমান, মৌরিতানিয়া, কাতার ও পাকিস্তানে ৩ দিনের রাষ্ট্রীয় শোক ঘোষণা করা হয়েছে। বাংলাদেশ ও ভারতে পালিত হচ্ছে এক দিনের রাষ্ট্রীয় শোক।   সম্মাননা   : কলার অব দ্য অর্ডার অব সাউদার্ন ক্রস (১২ নভেম্বর ২০২১)  :   নাইট গ্র্যান্ড ক্রস অব দ্য অর্ডার অব ইসাবেলা দ্য ক্যাথলিক (৪ ডিসেম্বর ১৯৮১)  নাইট গ্র্যান্ড ক্রস উইথ কলার অব দ্য অর্ডার অব সিভিল মেরিট (২৩ মে ২০০৮)  :   সম্মানসূচক নাইট গ্র্যান্ড ক্রস অব দ্য মোস্ট অনারেবল অর্ডার অব দ্য বাথ (২৫ নভেম্বর ২০১০)  সম্মানসূচক নাইট গ্র্যান্ড ক্রস অব দ্য মোস্ট ডিস্টিঙ্গুইশড অর্ডার অব সেন্ট মাইকেল অ্যান্ড সেন্ট জর্জ   : নাইট গ্র্যান্ড ক্রস অব দ্য অর্ডার অব দ্য নেদারল্যান্ডস লায়ন (৮ জানুয়ারি ২০১২) : গ্র্যান্ড অর্ডার অব মুগুংওয়া (২১ নভেম্বর ২০১২)  : অর্ডার অব প্রিন্স ইয়ারোস্লভ দ্য ওয়াইজ ১ম শ্রেণি (২৬ নভেম্বর ২০১২)  আরও দেখুন  বিশ্বের সবচেয়ে প্রভাবশালী ৫০০ জন মুসলিম  বর্তমান রাষ্ট্রপ্রধান ও সরকারপ্রধানদের তালিকা   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:২০২২-এ মৃত্যু বিষয়শ্রেণী:সংযুক্ত আরব আমিরাত বিষয়শ্রেণী:সংযুক্ত আরব আমিরাতের রাষ্ট্রপতি বিষয়শ্রেণী:আবুধাবির শেখ বিষয়শ্রেণী:আল নাহিয়ান বিষয়শ্রেণী:আমিরাতি শতকোটিপতি বিষয়শ্রেণী:সংযুক্ত আরব আমিরাতের রাষ্ট্রপতির সন্তান বিষয়শ্রেণী:পানামা পেপার্সে নাম থাকা ব্যক্তি
মুহাম্মদ নাজি শওকত বে (১৮৯৩ – ১১ মে, ১৯৮০) ছিলেন ইরাকি রাজনীতিবিদ। রাজা প্রথম ফয়সালের অধীনে তিনি প্রধানমন্ত্রীর দায়িত্ব পালন করেন।   প্রাথমিক জীবন  মুহাম্মদ নাজি শওকত ইরাকের আল-কুত শহরের একটি জর্জিয়ানGhareeb, Edmund A. (2004), Historical Dictionary of Iraq, p. 220. Scarecrow Press, . ও তুর্কি বংশোদ্ভূত পরিবারে জন্মগ্রহণ করেন। তার পিতা সেখানে প্রাদেশিক গভর্নর হিসেবে দায়িত্ব পালন করছিলেন। সাইব, সামি ও রিফাত নামে তার তিন ভাই ছিল। তার পিতা ১৯০৯ সালে উসমানীয় সংসদের সদস্য নির্বাচিত হন। এসময় তিনি বাগদাদে তার স্কুলের পড়াশোনা শেষ করেন। পিতার সুবাদে তিনি ইস্তানবুলের উসমানীয় আইন স্কুলে অধ্যয়নের সুযোগ পান।   সামরিক জীবন  প্রথম বিশ্বযুদ্ধ শুরু হওয়ার সময় তিনি ইরাকি শহর আল-হিলায় অ্যাসিস্টেন্ট জেনারেল প্রসিকিউটর হিসেবে ছিলেন। এসময় তিনি তার আইন জীবনের ইতি টানেন এবং রিজার্ভ অফিসার হিসেবে উসমানীয় সেনাবাহিনীতে যোগ দেন। ইরাকে উসমানীয় প্রতিরক্ষায় দুই বছর অংশ নেয়ার পর ১৯১৭ সালের মার্চে ব্রিটিশ বাহিনীর হাতে বন্দী হন। এরপর তাকে অন্যান্য আরব অফিসারদের মত ব্রিটিশ ভারতীয় বন্দীশিবিরে নিয়ে যাওয়া হয়। সেখানে তাকে আরব বিদ্রোহে অংশ নেয়ার সুযোগ দেয়া হলে তিনি তা গ্রহণ করেন।   প্রধানমন্ত্রীত্ব  ১৯৩২ সালে ফয়সাল তাকে প্রধানমন্ত্রীর দায়িত্ব প্রদান করেন। ইঙ্গ-ইরাকি চুক্তির পথে সৃষ্ট সমস্যা দূর করা এই সরকারের উদ্দেশ্য ছিল। কিন্তু ইরাকের রাজনীতির অবস্থা ও চুক্তি বিরোধী শিবিরের কাছ থেকে তারা বাঁধার সম্মুখীন হন। নাজি শওকতের সরকার মাত্র পাঁচ মাস ক্ষমতায় ছিল। এরপর তিনি আঙ্কারায় ইরাকের প্রতিনিধি হিসেবে নিয়োগ পান। তুরস্কের শাসকশ্রেণীর সাথে মজবুত সম্পর্ক স্থাপনে তিনি ব্রতী ছিলেন। আধুনিক তুরস্কের প্রতি তিনি ইতিবাচক মনোভাব গড়ে তোলেন।   তথ্যসূত্র    বহিঃসংযোগ   বিষয়শ্রেণী:১৮৯৩-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:জর্জিয়ান বংশোদ্ভূত ইরাকি জনগণ বিষয়শ্রেণী:উসমানীয় আরব বিষয়শ্রেণী:ইরাকের প্রধানমন্ত্রী বিষয়শ্রেণী:১৮৯০-এর দশকে জন্ম
জোভান্নি দাফফারা (, ; জন্ম: ৬ ডিসেম্বর ২০০৪) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুসের হয়ে গোলরক্ষক হিসেবে খেলেন।  প্রারম্ভিক জীবন জোভান্নি দাফফারা ২০০৪ সালের ৬ই ডিসেম্বর তারিখে ইতালির বিয়েল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড়
নভোসিবার্স্ক তাপবিদ্যুৎ কেন্দ্র-৫ () হল একটি কয়লাভিত্তিক তাপবিদ্যুৎ কেন্দ্র যেটি রাশিয়ার নভোসিবার্স্কের ওক্তিয়াব্রস্কি নগর জেলায় অবস্থিত। এটি রাশিয়ার সর্ববৃহৎ তাপবিদ্যুৎ কেন্দ্রগুলোর মধ্যে অন্যতম।ТЭЦ-5. Novosibdom.ru এটি ১৯৭৭ সালে যাত্রা শুরু করে।  ইতিহাস ১৯৭১ সালে বিদ্যুৎকেন্দ্রটি নির্মাণের সিদ্ধান্ত নেওয়া হয়।  বিদ্যুৎকেন্দ্রটি ১৯৭৭ সালের ২৮ মার্চ যাত্রা শুরু করে।  তথ্যসূত্র  বহিঃসংযোগ  Анатолий Локоть проинспектировал работу новосибирской ТЭЦ-5. Континент Сибирь.  বিষয়শ্রেণী:১৯৪২-এ প্রতিষ্ঠিত বিষয়শ্রেণী:রাশিয়ার কয়লাভিত্তিক তাপবিদ্যুৎ কেন্দ্র
আর-রহমান আর-রহিম মসজিদটি (আরবি: مسجد الرحمن الرحيم) মিশরের কায়রোতে অবস্থিত একটি মসজিদ। এটি সালাহ সালাম রাস্তার আব্বাসিয়া গ্রামে অবস্থিত। মসজিদটি বিভিন্ন ইসলামিক স্থাপত্যশৈলীর তৈরি। এটি মামলুক স্থাপত্য, আন্দালুসিয়ান স্থাপত্য এবং ফাতেমীয় স্থাপত্যمسجد الرحمن الرحيم.. جامع لزخارف العهود الإسلامية(মিশরীয় আরবি ভাষায়) এবং এর ইসলামিক মোটিফগুলির জন্য বিখ্যাত। এখানে বেশ কয়েকজন উচ্চ মর্যাদার ব্যক্তির কবর রয়েছে।   আরও দেখুন   মসজিদ  ইসলাম  নামাজ   তথ্যসূত্র   বিষয়শ্রেণী:কায়রোর মসজিদ বিষয়শ্রেণী:২০০৯-এ মিশরে প্রতিষ্ঠিত বিষয়শ্রেণী:ইসলামি স্থাপত্য বিষয়শ্রেণী:আফ্রিকার মসজিদ বিষয়শ্রেণী:মিশরের মসজিদ বিষয়শ্রেণী:২০০৯-এ সম্পন্ন মসজিদ বিষয়শ্রেণী:গম্বুজসহ মসজিদ বিষয়শ্রেণী:২১শ শতাব্দীর মিশরের মসজিদ বিষয়শ্রেণী:মিশরের ইসলামি স্থাপত্য
লকমা জমিদার বাড়ি বাংলাদেশ এর জয়পুরহাট জেলার পাঁচবিবি উপজেলার কড়িয়া গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি চৌধুরী বাড়ি নামে বেশ পরিচিত।  ইতিহাস বাংলাদেশের উত্তরপ্রান্তে ভারতের সীমান্ত ঘেষা জয়পুরহাট জেলার পাঁচবিবি উপজেলায় এই জমিদার বাড়িটি আনুমানিক প্রায় ১৫০০-১৬০০ শতাব্দীতে প্রতিষ্ঠা করেন জমিদার হাদী মামুন চৌধুরী। কথিত আছে এই জমিদার বাড়ির জমিদাররা ছিলেন খুবই অত্যাচারী ও নিষ্ঠুর। জমিদারী প্রথা বিলুপ্ত হওয়ার অনেক আগেই এই জমিদার বাড়ির জমিদারী শেষ হয়ে যায়। কারণ এরা অত্যাচারী হওয়াতে গায়েবি মাধ্যমে এদেরকে জমিদার বাড়ি ছেড়ে দেওয়ার জন্য বলা হয়। তারপর তারা তাই করেন এবং এরপর থেকেই এখানের জমিদারী বিলুপ্ত হয়।  অবকাঠামো তিন একর জায়গা জুড়ে দুই ভাগে নির্মিত এই জমিদার বাড়ি। বাড়িটির প্রাসাদ মূলত তিন তলা বিশিষ্ট্য ছিল। তবে বর্তমানে দুই তলা রয়েছে। একতলা বা নিচের তলা মাটির নিচে চাপা পড়েছে। পুরো প্রাসাদটিতে মোট ২৫/৩০টি কক্ষ রয়েছে। এছাড়াও রয়েছে হাতিশালা, ঘোড়াশালা ও কাছারিঘরসহ ইত্যাদি।  বর্তমান অবস্থা জমিদার বাড়ির সবকিছুই এখন প্রায় ধ্বংস হয়ে গেছে। লতাপাতায় জরাজীর্ণ হয়ে রয়েছে। বর্তমানে এই জমিদারীর আওতাভুক্ত অধিকাংশ এলাকা এখন ভারতের ভূখণ্ডে। এগুলো হলো জামালপুর, মথুরাপুর, গয়েশপুর, চিঙ্গিশপুর, সতনূল, সানাপাড়া ও মজাতপুর। বাংলাদেশে শুধু পাঁচবিবি উপজেলার এলাকাই রয়েছে।  তথ্যসূত্র
রেসলপালুজা একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করবে।https://www.netflix.com/tudum/articles/wwe-wrestlepalooza-date-news-card-matches এটি রেসলপালুজা কালানুক্রমিকের অধীনে প্রচারিত পঞ্চম অনুষ্ঠান। এই অনুষ্ঠানটি ২০২৫ সালের ২০শে সেপ্টেম্বর তারিখে মার্কিন যুক্তরাষ্ট্রের ইন্ডিয়ানার ইন্ডিয়ানাপোলিসের গেইনব্রিজ ফিল্ডহাউজে অনুষ্ঠিত হয়েছে; যা ২০২৩ সালের ফাস্টলেনের পর এই মাঠে ডাব্লিউডাব্লিউইর প্রথম অনুষ্ঠান।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি রেসলপালুজা হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা মূলত এক্সট্রিম চ্যাম্পিয়নশিপ রেসলিং (ইসিডাব্লিউ) দ্বারা প্রতিষ্ঠিত হয়েছিল। এই অনুষ্ঠানটি ইসিডাব্লিউর অধীনে ১৯৯৫, ১৯৯৭, ১৯৯৮ এবং ২০০০ সালে অনুষ্ঠিত হয়েছিল; যার মধ্যে ১৯৯৮ সালের রেসলপালুজা প্রতি-দর্শনে-পরিশোধ (পিপিভি) আকারে সম্প্রচারিত হলেও বাকি অনুষ্ঠানগুলো টেলিভিশনের জন্য রেকর্ড ও সম্প্রচারিত হয়েছিল। ২০০৩ সালে ডাব্লিউডাব্লিউই ইসিডাব্লিউ দেউলিয়া হওয়ার পর এর সম্পদ, ভিডিও লাইব্রেরি ও ব্র্যান্ডিং অধিকার অধিগ্রহণ করে। দীর্ঘ দুই দশকেরও বেশি সময় পর, ২০২৫ সালের ২০শে আগস্ট তারিখে, ডাব্লিউডাব্লিউই আনুষ্ঠানিকভাবে ঘোষণা দেয় যে রেসলপালুজা আবারও ফিরিয়ে আনা হচ্ছে। নতুন এই সংস্করণটি ২০২৫ সালের ২০শে সেপ্টেম্বর তারিখে অনুষ্ঠিত হবে। এটি ডাব্লিউডাব্লিউইয়ের একটি প্রিমিয়াম সরাসরি সম্প্রচার অনুষ্ঠান হিসেবে যুক্ত হবে এবং ইসিডাব্লিউর ঐতিহ্যকে আধুনিক রূপে ফিরিয়ে আনার মাধ্যমে ডাব্লিউডাব্লিউইয়ের অনুষ্ঠানমালায় একটি নতুন মাত্রা যোগ করবে। ১৯৯৫ সালের ৬ই আগস্ট তারিখে প্রথমবারের মতো রেসলপালুজা অনুষ্ঠিত হয়েছে।  ২০২৫ সালের এই অনুষ্ঠানটি রেসলপালুজা কালানুক্রমিকের পঞ্চম অনুষ্ঠান ছিল, যা ২০শে সেপ্টেম্বর তারিখে মার্কিন যুক্তরাষ্ট্রের ইন্ডিয়ানার ইন্ডিয়ানাপোলিসের গেইনব্রিজ ফিল্ডহাউজে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে নেটফ্লিক্সে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০২৫ রেসলপালুজা রেসলপালুজা বিষয়শ্রেণী:সেপ্টেম্বর ২০২৫-এ মার্কিন যুক্তরাষ্ট্রে ঘটনা বিষয়শ্রেণী:২০২৫-এ ইন্ডিয়ানা বিষয়শ্রেণী:ইন্ডিয়ানায় ঘটনা বিষয়শ্রেণী:ইন্ডিয়ানাপোলিসে পেশাদার কুস্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  --জয়ন্ত (আলাপ - অবদান) ১৩:৩২, ১৫ আগস্ট ২০২১ (ইউটিসি) অ্যাশেস বাংলাদেশ   – (অপসারণের প্রস্তাবনা দেখুনলগ দেখুন) () উল্লেখযোগ্য নয় এবং নিবন্ধটি নানাবিধ সমস্যাযুক্ত  কুউ পুলক  20px|link=ব্যবহারকারী আলাপ:কুউ পুলক ১১:৪৬, ৯ আগস্ট ২০২১ (ইউটিসি) অপসারণে –ধর্মমন্ত্রী (আলাপ) ০০:২৫, ১০ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নাউরী আহম্মদীয়া উচ্চ বিদ্যালয় চাঁদাপুর জেলার মতলব উপজেলার একটি বিদ্যালয়।  ইতিহাস  বিদ্যালয়টি ১৯৪৮ সালে প্রতিষ্ঠিত হয়। বিদ্যালয়টি প্রতিষ্ঠা করে বড়হলদিয়া গ্রামের শিক্ষানুরাগী মরহুম আব্দুল কাদের মুন্সি। সর্বশেষ বিদ্যালয়টির সভাপতি  - মেহেদী হাসান কাজল। এই প্রতিষ্ঠানটিতে বর্তমানে প্রায় ২০০০ এর মতো শিক্ষার্থী অধ্যয়নরত আছে। এখানে প্রায় ৩৫ জন শিক্ষক দৈনিক পাঠদান করে থাকেন। এই প্রতিষ্ঠানে ৩ টি বিভাগ (বিজ্ঞান, ব্যবসায় শিক্ষা, মানবিক)রয়েছে। এই প্রতিষ্ঠানে একটি বিজ্ঞানাগার, একটি কম্পিউটার ল্যাব (শেখ রাসেল ল্যাব), একটি স্কাউট কক্ষ, ১ টি ৩ তলা ভবন বিশিষ্ট ছাত্রাবাস, একটি মসজিদ ও খেলার মাঠ রয়েছে।   তথ্যসূত্র   বিষয়শ্রেণী:চাঁদপুর জেলার বিদ্যালয় বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
শেফিল্ড বিশ্ববিদ্যালয় ইংল্যান্ডের দক্ষিণ ইয়র্কশায়ারের শেফিল্ডে অবস্থিত একটি বিশ্ববিদ্যালয়। এটি রাসেল গ্রুপ এর অন্যতম সদস্য।   গঠন   কলা ও মানবিক অনুষদ  প্রকৌশল অনুষদ  মেডিসিন, ডেন্টিস্ট্রি ও স্বাস্থ্য অনুষদ  বিশুদ্ধ বিজ্ঞান অনুষদ  সামাজিক বিজ্ঞান অনুষদ   বিখ্যাত শিক্ষার্থী   রিচার্ড জে রবার্টস, চিকিৎসাবিজ্ঞানে নোবেল পুরস্কার ১৯৯৩  হ্যারল্ড ওয়াল্টার ক্রোটো, রসায়নে নোবেল পুরস্কার ১৯৯৬   বিখ্যাত শিক্ষক   হাওয়ার্ড ফ্লোরি, চিকিৎসাবিজ্ঞানে নোবেল পুরস্কার ১৯৪৫  হ্যান্স এডলফ ক্রেব্‌স, চিকিৎসাবিজ্ঞানে নোবেল পুরস্কার ১৯৫৩   তথ্যসূত্র    বহিঃসংযোগ     University of Sheffield's Union of Students  Lists of University College of Sheffield students    বিষয়শ্রেণী:রাসেল গ্রুপ বিষয়শ্রেণী:গ্লাস সায়েন্স ইনস্টিটিউট বিষয়শ্রেণী:১৮৯৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯৭-এ ইংল্যান্ডে প্রতিষ্ঠিত বিষয়শ্রেণী:বিশ্বব্যাপী বিশ্ববিদ্যালয় নেটওয়ার্ক বিষয়শ্রেণী:যুক্তরাজ্যের বিশ্ববিদ্যালয় বিষয়শ্রেণী:১৮৯৭-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:বিশ্ববিদ্যালয় যুক্তরাজ্য
শাদাদ ইবনে আউস বা শাদ্দাস ইবনে আউস () ইসলামের নবী মুহাম্মাদের সাহাবা এবং হাদীস বর্ণনাকারী সাহাবা ছিলেন। তার পিতার নাম ছিলো আওস ইবনে সাবিত, তিনিও একজন সাহাবা ছিলেন।  তিনি নেক আমল, নৈতিকতা ও আল-শাম সম্পর্কিত হাদিসের বর্ণনার জন্য বিখ্যাত। তিনি তার নিজস্ব বিবৃতিগুলোর জন্যও পরিচিত,যা বেশ কিছু দিকনির্দেশনা সরবরাহ করে।  বর্ণনা সৎকর্ম সম্পর্কে কিছু বিখ্যাত হাদিস তাঁর দ্বারা বর্ণিত হয়েছে, উদাহরণস্বরূপ, শাদ্দাদ বিন আউস বর্ণনা করেছেন:  আল্লাহর রাসূল বলেছেন,  “একজন জ্ঞানী ব্যক্তি হচ্ছেন সেই ব্যক্তি, যিনি নিজের জবাবদিহিতা সম্পর্কে সচেতন (এবং মন্দ কাজ করা থেকে বিরত থাকেন) এবং মৃত্যুর পরে পরকালে তার উপকারের জন্য ইহকালে মহৎ কাজ করেন; আর মূর্খ হচ্ছেন সেই ব্যক্তি, যিনি প্রলোভন ও আকাঙ্ক্ষার কাছে বশীভূত হয়ে  যায় এবং আল্লাহর কাছে তার অযথা তার ইচ্ছা পূর্ণ করতে চায়”।   তেমনিভাবে তিনি আল-শাম সম্পর্কে হাদিস বর্ণনা করার জন্যও বিখ্যাত, উদাহরণস্বরূপ, শাদ্দাদ বিন আউস বর্ণনা করেছেন:  আল্লাহর রাসূল বলেছেন,  "আল-শাম পরাভূত হবে এবং একই সাথে আল-কুদস (জেরুজালেম) পরাভূত হবে এবং আল্লাহ বাছাই করলে আপনি বা আপনার পুত্ররা সেখানে ইমাম হবেন"।  - তাবারানি   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:রাশিদুন খিলাফতের গভর্নর বিষয়শ্রেণী:হাদিস বর্ণনাকারী সাহাবা
ভিয়েনার বন্দর হল অস্ট্রিয়ান নদীর বৃহত্তম বন্দর এবং ড্যানুয়েব নদীতে বৃহত্তম বন্দরগুলির একটি, যার মোট বার্ষিক ট্র্যাফিক ক্ষমতা ১২ মিলিয়ন টন পন্য।  বৈশিষ্ট ২০০৭ সালে ভিয়েনা বন্দর ১,২০,০০,০০০ টন কার্গো এবং ৩,২৩,০০০ টিইইউ- কন্টোইনার পরিবহন করে এটি অস্ট্রিয়ার সর্বাধিক ব্যস্ত কার্গো এবং কন্টেইনার বন্দর এবং সেন্ট্রাল ইউরোপের বৃহত্তম বন্দর হিসাবে পরিচিত।  + সাধারণ তথ্য ২০০৭ বছর  ২০০৭ কন্টেইনার টিইইউ ৩,২৩,০০০ গাড়ির সংখ্যা ৭২,০০০ যাত্রী সংখ্যা ৩,০৫,০০০ মোট*' ১২ * পরিসংখ্যান মিলিয়ন টনে  টার্মিনাল কনটেইনার টার্মিনাল  টার্মিনালটি ২০০০ সালে খোলা হয়েছিল এবং এর ৬০,০০০ মিটারের একটি স্টোরেজ এলাকা রয়েছে।   অটোমোবাইল টার্মিনাল কার টার্মিনালটি মধ্য ইউরোপের বৃহত্তম গাড়ি টার্মিনাল মধ্যে একটি, নতুন গাড়ি আমদানি করা হয় এবং ১৬০,০০০ মিলিমিটার প্লটভূমিতে একসঙ্গে ১০,০০০ টি গাড়ির থাকতে পারে।   সাধারণ পণ্যসম্ভার  সাধারণ কার্গো টার্মিনালের ২,৬০,০০০ মিটারের একটি স্টোরেজ এলাকা রয়েছে।  যাত্রী টার্মিনাল  যাত্রী টার্মিনাল ভিয়েনা বন্দরের ডেনুব নদীতে বৃহত্তম যাত্রী টার্মিনালগুলির মধ্যে একটি; ২০০৭ সালে এটি ৩০৫,০০০ যাত্রী পরিচালনা করে।   আরও দেখুন  লারফ্রানকোনি সেতু  ভোদ্রিক নদী  তথ্যসূত্র  বিষয়শ্রেণী:বন্দর ও পোতাশ্রয় বিষয়শ্রেণী:নদী বন্দর
গ্লোবাল ইনিশিয়েটিভ ফর অ্যাজমা (জিআইএনএ) একটি চিকিৎসা নির্দেশিকা সংস্থা যা জনস্বাস্থ্য কর্মকর্তা এবং স্বাস্থ্যসেবা কর্মীদের সাথে হাঁপানি প্রসার, অসুস্থতা এবং মৃত্যুর হার হ্রাস করতে কাজ করে। জিআইএনএ ১৯৯৩ সালে জাতীয় হৃদয়, ফুসফুস এবং রক্ত ​​ইনস্টিটিউট, জাতীয় স্বাস্থ্য ইনস্টিটিউট এবং বিশ্ব স্বাস্থ্য সংস্থার সহযোগিতায় প্রতিষ্ঠা করা হয়েছিল।  কাজ জিআইএনএ হাঁপানি নিয়ে নিয়মিত বৈজ্ঞানিক প্রকাশনা পর্যালোচনা করে এবং হাঁপানিতে আক্রান্ত রোগীদের যত্ন সম্পর্কে তথ্য প্রচারের কাজ করে। জিআইএনএ অ্যাজমা নিয়ন্ত্রণের জন্য প্রমাণ-ভিত্তিক নির্দেশিকা প্রকাশ করে এবং বিশ্ব হাঁপানি দিবস এর মতো বিশেষ দিবস পরিচালনা করে। জিআইএনএ নির্দেশিকা যা প্রতি বছর সংশোধিত হয়, বিশ্বজুড়ে চিকিৎসকরা ব্যবহার করেন।  তথ্যসূত্র  বহিঃসংযোগ  জিআইএনএ অ্যাজমা ওয়েবসাইটের লিংক  বিষয়শ্রেণী:হাঁপানি সংস্থা বিষয়শ্রেণী:১৯৯৩ সালে প্রতিষ্ঠিত সংস্থা বিষয়শ্রেণী:আন্তর্জাতিক চিকিৎসা এবং স্বাস্থ্য বিষয়ক সংস্থা বিষয়শ্রেণী:১৯৯৩-এ প্রতিষ্ঠিত সংগঠন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল। পূর্বে এধরণের বহু পাতা গণ-অপসারিত হয়েছে। আলোচনা নিষ্প্রয়োজন। ≈  MS Sakib  📩 ·📝 ২২:২৫, ৫ আগস্ট ২০২৫ (ইউটিসি) :ম্যাডেলিন মেরি   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () WP:GNG, WP:BASIC, WP:ANYBIO, WP:ENT সবগুলো মানদণ্ডে অনুত্তীর্ণ। Syrus257 (আলাপ) ১৫:০০, ৫ আগস্ট ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
right|150px সালিম আলী (জন্ম: নভেম্বর ১২, ১৮৯৬ – মৃত্যু: জুলাই ২৭, ১৯৮৭) একজন বিখ্যাত ভারতীয় পক্ষীবিদ এবং প্রকৃতিপ্রেমী। তিনিই প্রথম কয়েকজন ভারতীয়দের মধ্যে একজন যারা ভারতের পাখিদের সম্বন্ধে নিয়মতান্ত্রিক উপায়ে জরিপ পরিচালনা করেন। তার পাখিবিষয়ক বইগুলো পক্ষীবিজ্ঞানের উন্নয়নে বিশেষ ভূমিকা রেখেছে। ১৯৪৭-এর পর তিনি বোম্বে ন্যাচারাল হিস্ট্রি সোসাইটিতে গুরুত্বপূর্ণ আসনে জায়গা করে নেন এবং সংগঠনটির উন্নয়নে সরকারী সাহায্যের সংস্থান করে দেন। তিনি ভরতপুর পক্ষী অভয়ারণ্য (কেওলাদেও জাতীয় উদ্যান) প্রতিষ্ঠা করেন এবং তাঁরই উদ্যোগে বর্তমান সাইলেন্ট ভ্যালি জাতীয় উদ্যান নিশ্চিত ধ্বংসের হাত থেকে বেঁচে যায়। ভারতে পক্ষীবিদ্যার ঐতিহাসিক পটভূমি নিয়েও সালিম আলীর বিরাট আগ্রহ ছিল। তার প্রথম দিকের কয়েকটি নিবন্ধতে ভারতের প্রাকৃতিক ইতিহাসে মুঘল সম্রাটদের অবদান বর্ণনা করেছেন। ভারত সরকার তাঁকে ১৯৫৮ সালে পদ্মভূষণ এবং ১৯৭৬ সালে ভারতের দ্বিতীয় সর্বোচ্চ বেসামরিক উপাধি পদ্মবিভূষণে ভূষিত করে। পাখি বিষয়ে তাঁর অনবদ্য অবদানের জন্য তিনি "'ভারতের পক্ষীমানব'" হিসেবে পরিচিত। বাকি অংশ পড়ুন...
ইতালো দে জান (১ জুলাই ১৯২৫ – ৯ মার্চ ২০২০) একজন ইতালীয় রেসিং সাইকেলচালক ছিলেন। তিনি ১৯৪৭-১৯৪৯ সাল আটালার হয়ে পেশাদার সাইক্লিং করেন। তিনি ১৯৪৮ সালের জিরো ডি'তালিয়ার ১০ম স্তরে জয়লাভ করেন। দে জান কোভিড-১৯ রোগে ২০২০ সালের ৯ মার্চ ট্রেভিসোতে মারা যান।   প্রধান ফলাফলসমূহ  Sources: ১৯৪৬  ১ম কোপা দেল রে  ৪র্থ জিরো ডি লম্বার্ডিয়া ১৯৪৭  ১ম মিলানো-তোরিনো  ৩য় জিরো ডি লম্বার্ডিয়া  ৬ষ্ঠ জিরো দেল'এমিলিয়া  ৬ষ্ঠ মিলানো-মান্টোভা ১৯৪৮  ১ম দশম স্তর জিরো ডি'তালিয়া  ২য় মিলানো-তোরিনো  ২য় কোপ্পা প্লাচ্চি  ৩য় জিরো ডি রোমানিয়া  ৫ম মিলান-সান রেমো ১৯৪৯  ১ম জিপি আলঘেরো  ৩য় মিলানো-তোরিনো  ৪র্থ মিলান-সান রেমো   তথ্যসূত্র    বহিঃসংযোগ     বিষয়শ্রেণী:১৯২৫-এ জন্ম বিষয়শ্রেণী:২০২০-এ মৃত্যু
thumb|thumbtime=5|The Signing of the Peace Treaty of Versailles ভার্সাই চুক্তি একটি শান্তিচুক্তি যা প্রথম বিশ্বযুদ্ধের পরপর যুদ্ধের মিত্রশক্তি ও তৎসংশ্লিষ্ট শক্তিসমূহ এবং জার্মানির মধ্যে সম্পাদিত হয়।  স্থান: মিরর হল, ভার্সাই প্রাসাদ, ভার্সাই নগরী, ফ্রান্স  সম্পাদনের তারিখ: জুন ২৮, ১৯১৯Preamble  কার্যকরণের তারিখ: জানুয়ারি ১০, ১৯২০   ইতিহাস  thumb|right|240px|যুক্তরাজ্যের প্রধানমন্ত্রী ডেভিড লয়েড জর্জ, ইতালির ভিট্টোরিও অরল্যান্ডো, ফ্রান্সের প্রধানমন্ত্রী জর্জেস ক্ল্যামেনকু এবং যুক্তরাষ্ট্রের রাষ্ট্রপতি উড্রো উইলসন জার্মান সরকার যুক্তরাষ্ট্রের তৎকালীন রাষ্ট্রপতি উড্রো উইলসনকে ১৯১৮ সালের অক্টোবরের মাসে একটি সাধারণ যুদ্ধবিরতির আহ্বান জানায়। এর প্রেক্ষাপটে উড্রো উইলসন তার বিখ্যাত চৌদ্দ দফা পেশ করেন যাকে সঠিক শান্তির একমাত্র উপায় হিসেবে আখ্যায়িত করা হয়। এরমধ্যে সবচেয়ে উল্লেখযোগ্য দফা ছিল জার্মানির কাছে যুদ্ধে ক্ষতিগ্রস্ত সকল মিত্রপক্ষের ক্ষতিপূরণ দাবী। এর মধ্যে নয়টি দফা ছিল নতুন রাষ্ট্রীয় প্রেষিতক বিষয়ে। বেশ কয়েকটি গোপন চুক্তির কারণে এই দফাগুলোর ধারণা জটিল আকার ধারণ করেছিল। এর মধ্যে আছে যুদ্ধের শেষ বছরগুলোতে গ্রিস এবং রুমানিয়ার সাথে ইংল্যান্ড, ফ্রান্স এবং ইতালির সম্পাদিত চুক্তিসমূহ।  ১৯১৯ সালের বসন্তে প্যারিসে অনুষ্ঠিত প্যারিস শান্তি সম্মেলনে চুক্তির খসড়া করা হয়। খসড়ার মূল নকশা করেন চারজন নেতা যারা ইতিহাসে বিগ ফোর হিসেবে খ্যাত। এরা হলেন বৃটেনের ডেভিড লয়েড জর্জ, ফ্রান্সের জর্জেস ক্ল্যামেনকু (Georges Clamenceau), যুক্তরাষ্ট্রের উড্রো উইলসন এবং ইতালির ভিটোরিও অরল্যান্ডো। মূলত প্রথম তিনজনই নকশা তৈরি করেন। কোন পরাজিত জাতি চুক্তির খসড়া তৈরিতে কোন ভূমিকা রাখতে পারেনি, এমনকি মিত্রশক্তির সহযোগী জাতিসমূহেরও তেমন উল্লেখযোগ্য কোন ভূমিকা ছিলনা। ২৮ জুন তারিখেই এই চুক্তি অনুমোদিত হয়। কিন্তু এতে উপস্থিত জার্মান প্রতিনিধিদল অসন্তোষ প্রকাশ করে, কারণ তাদের মতে এতে সম্মেলন চলাকালে গৃহীত সিদ্ধান্তসমূহের ব্যত্যয় হয়েছে এবং মূল সমস্যা ছিল এই যে এই চুক্তিতে জার্মানিকে যুদ্ধাপরাধী হিসেবে চিহ্নিত করা হয়েছে।   প্রধান দিকসমূহ   এই চুক্তির মাধ্যমে জার্মানির রাষ্ট্রীয় সীমা এবং জনসংখ্যা শতকরা দশভাগ কমিয়ে আনা হয়।   পশ্চিম দিকে অবস্থিত অ্যালসেইস ও লোরেইন পুনরায় ফ্রান্সকে দেয়া হয় এবং সারল্যান্ড অঞ্চলটি ১৯৩৫ সাল পর্যন্ত জাতিপুঞ্জের অধীনে বিবেচনাধীন রাখার সিদ্ধান্ত নেয়া হয়।   পূর্বে অবস্থিত জার্মানির অংশের নাম ছিল পশ্চিম প্রুশিয়া যার নির্দিষ্ট অংশ পোল্যান্ডকে ফিরিয়ে দেয়া হয়। এর মধ্যে আছে পোসেন, বাল্টিক সাগরের একটি করিডোর এবং আপার সাইলেশিয়ার একটি অংশ (গণভোটের মাধ্যমে)।   উত্তরের তিনটি ছোট ছোট এলাকা বেলজিয়ামের সীমানায় অন্তর্ভুক্ত হয়, কিন্তু স্ক্লেসভিগে (Schleswig) একটি গণভোটের ফলাফলের সাপেক্ষে এই অঞ্চলের উত্তরাংশটিকে ডেনমার্কের কাছে ফিরিয়ে দেয়া হয়।   ড্যানজিগকে একটি মুক্ত শহর ঘোষণা করা হয়। চীন, প্রশান্ত মহাসাগর এবং আফ্রিকায় অবস্থিত সকল জার্মান কলোনিসমূহ বৃটেন, ফ্রান্স, জাপান এবং অন্যান্য মিত্রশক্তির কুক্ষিগত হয়।  জার্মানিকে যুদ্ধাপরাধী হিসেবে আখ্যায়িত করা হয় এবং মিত্রশক্তির অন্তর্ভুক্ত দেশসমূহে সংঘটিত জীবন, অর্থ ও অবকাঠামোগত সকল ক্ষয়ক্ষতির জন্য জার্মানিকে দায়ী করা হয়।   তথ্যসূত্র   বিষয়শ্রেণী:চুক্তি বিষয়শ্রেণী:বিশ্বযুদ্ধ বিষয়শ্রেণী:প্রথম বিশ্বযুদ্ধ বিষয়শ্রেণী:ফ্রান্স–জার্মানি সম্পর্ক বিষয়শ্রেণী:জার্মানি–ইতালি সম্পর্ক বিষয়শ্রেণী:জার্মানি–জাপান সম্পর্ক বিষয়শ্রেণী:আন্তর্জাতিক সম্পর্ক বিষয়শ্রেণী:প্যারিস শান্তি সম্মেলন, ১৯১৯
সদগুরু () বা সতগুরু () হলো সংস্কৃত ভাষায় 'সত্য গুরু', এবং তিনি অজ্ঞতার অন্ধকার দূর করেন এবং মানুষকে ঐশ্বরিক আলোর পথ দেন। এটি ঋষি বা সাধকের জন্য ব্যবহৃত উপাধি।  ইতিহাস হিন্দুধর্ম শিবায় সুব্রামুনিয়স্বামীর মতে, হিন্দু সদগুরু সর্বদাই সন্ন্যাসী, অবিবাহিত ত্যাগী, কিন্তু সব লেখক এই কঠোরতাকে অন্তর্ভুক্ত করেন না।  বশিষ্ঠ, রামের গুরু, ত্রেতাযুগে সদগুরু ছিলেন। স্বামী শঙ্কর পুরুষোত্তম তীর্থ যোগবাশিষ্ঠে উদ্ধৃত করেছেন:  সন্ত মত ও অদ্বৈত মতে, জীবিত সদগুরুকে ঈশ্বর-উপলব্ধির পথ হিসেবে বিবেচনা করা হয়।Lewis, James R. Seeking the Light, p.62. Mandeville Press,   শিখধর্ম সদগুরুর এমন কিছু বিশেষ বৈশিষ্ট্য রয়েছে যা অন্য কোনো ধরনের আধ্যাত্মিক গুরুর মধ্যে পাওয়া যায় না। গুরু নানক সদগুরুকে সত্য এবং অশারীরিক সত্তা হিসেবে সংজ্ঞায়িত করেছেন।  উপরোধে বলা হয়েছে যে সত্য গুরু (সদগুরু) এর প্রথম এবং প্রধান যোগ্যতা হল তিনি অবশ্যই সত্য প্রভুকে (ঈশ্বর) জানেন।Adi Granth: 286  সুফিবাদ তুকারামের পুত্র কবীর বলেন, যিনি সত্যের পরম প্রভুকে দেখেছেন তিনি হলেন সদগুরু।  কবীরের গানে সদগুরুকে প্রকৃত সাধু হিসেবে বর্ণনা করা হয়েছে:  সমন্বয়মূলক ঐতিহ্য মেহের বাবা সদগুরুর উপাসনাকে ঈশ্বরের উপাসনার সাথে সমতুল্য করেছেন:  দাদা ভগবানের মতে, একজন সদগুরুকে অবশ্যই আত্ম-জ্ঞান বজায় রাখতে হবে:  আরও দেখুন  গুরু  আধ্যাত্মিকতা  আধ্যাত্মিক অনুশীলন  তথ্যসূত্র   উৎস                     বিষয়শ্রেণী:ভারতীয় দার্শনিক ধারণা
বাইফা পুরস্কার বাংলাদেশী চলচ্চিত্র শিল্পে চলচ্চিত্র, টেলিভিশন, ওটিটি, সঙ্গীত এবং ফ্যাশনে কৃতিত্বকে সম্মান জানাতে আয়োজিত একটি বার্ষিক বাংলাদেশী পুরস্কার অনুষ্ঠান।   ইতিহাস বাইফার প্রতিষ্ঠাতা শাহরিয়ার স্বপন। তৃতীয় মৌসুম থেকে বাইফা আজীবন সম্মাননা প্রধান শুরু করে। উপমহাদেশের কিংবদন্তি সঙ্গীতশিল্পী রুনা লায়লাকে প্রথমবার সেই সম্মাননা প্রদাণ করা হয়।  পুরস্কার পুরস্কার অনুষ্ঠানে পপুলার ও জুরি- দুই বিভাগে মোট ৪৫টি বিভাগে পুরস্কার প্রদান করা হয়।  আজীবন সম্মাননা  ২০২৪ সালের তৃতীয় মৌসুম থেকে বাইফা আজীবন সম্মাননা প্রদান শুরু করে।   ২০২৪ - রুনা লায়লা  ২০২৫ - শামীম আরা নিপা ও শিবলী মোহাম্মদ   পুরস্কার অনুষ্ঠান অনুষ্ঠানতারিখউপস্থাপনাস্থানসূত্র১ম বাইফা পুরস্কার২০২২২য় বাইফা পুরস্কার৪ মার্চ ২০২৩বঙ্গবন্ধু আন্তর্জাতিক সম্মেলন কেন্দ্র৩য় বাইফা পুরস্কার২ মার্চ ২০২৪সজল নূর, মাসুমা রহমান নাবিলা৪র্থ বাইফা পুরস্কার১৬ মে ২০২৫বাংলাদেশ চীন মৈত্রী সম্মেলন কেন্দ্র   আরো দেখুন    জাতীয় চলচ্চিত্র পুরস্কার (বাংলাদেশ)  ইফাদ ফিল্ম ক্লাব পুরস্কার  বাবিসাস পুরস্কার  চ্যানেল আই মিউজিক অ্যাওয়ার্ডস  তথ্যসূত্র  বহিঃসংযোগ       বাইফা পুরস্কার বিষয়শ্রেণী:বাংলাদেশী চলচ্চিত্র পুরস্কার